شەفەق نیوز/ ریخریاگ یونسێف، ئمڕوو پەنجشەممە، راگەیان، دۊای مانگیگ لە جەنگ زیاتر لە نیمەی مناڵەیل ئۆکرانیا ناچار بیلانەیی و ئاوارەیی بۊنە.
وەگورەی تویتیگ  رێکخریاگ مناڵان سەر وە نەتەوە یەكگرتگەیل “یونیسێف” ک ئاژانس شەفەق نیوز چەوی وەپی کەفتیە هەڵگەردانی کردیە ، مانگیگ وەرداوامبۊن جەنگ لە ئۆکرانیا بۊیەسە مدووی ئاوارەبۊن 4.3 ملیۆن منداڵ و یەیش  زیاتر لە نیمەی ڕێژەی مناڵەیل وڵاتەگەس، ک نزیکەی 7.5 مناڵە.
ئی ڕێژەیە ئەو 1.8 ملیۆن مناڵە گرێدەو ک وە سنوور وڵاتەیل هاوسا رەدبۊنە و ئەو 2.5 ملیۆن مناڵەیش گرێدەو ک ئاوارەی ناو ئۆکرانیان.
کاترین ڕەسڵ وەڕێەوبەر جیوەجیکار یونسێف راگەیان، جەنگ ئۆکرانیا “بۊیەسە یەکیگ لە گەورەترین پسایەیل ئاوارەبۊن مناڵەیلە لە دۊای جەنگ دۊیەم جەهانی”.
و لە وەردەوامی  ئی باوەتە توەنێد  کاریگەریی رخبەریگ  “لەبان نەوەیل ئایندە دروس بکەێد”، دیاریکرد  ، جەنگ کاریگەریی وێرانکەر لەبان ژێرخان شارستانی و دامەزراوەیل گشتیی داشتیە و لێواکردیە مەردم  دەسیان وە خزمەتگوزارییەیل و خوازینە بنەڕەتییەیل نەرەسێد.
یونیسێف دووپات کرد لەماوەی جەنگەگە 81 مناڵ گیان لەدەسدانە و 108 مناڵ وە سەختی زەخمدار بۊنە. 
وەگورەی راپۆرتیگ ریخریاگ تەندروسی جەهانی لەماوەی جەنگەگە 64 خەسەخانە و بنکەی تەندروسی و ماشین فریاگوزاری کەفتنەسە وەر پەلامارەیل.
و وەگورەی راپۆرتیگ وەزیر پەروەردە و زانستی وڵاتەگە، زیاتر لە 500 مەکتەو و بنکەی پەروەردەیی کەفتنەسە وەر پەلامار.  ‏  ‏
وەگورەی ریخریاگ مناڵەیل نەتەوە یەکگرتگەیل،  1.4 ملیۆن کەس دەسیان وە ئاو نووشین نیەرەسێد.  ‏
‏یونیسێف وتیش، و زیاتر لە 450,000 مناڵ ک تەمەنیان ها لەناو 6 ئەرا 23 مانگی،  وە  هاوکاریی وەپیدان خوەراک خوازن.
